**Horváth Lajos**

**A fenomenológiai elme: kortárs öntudat- és tudatelméletek**

**2016. 05.26-27-28**

**DE Filozófia Intézet, 235. terem**

**A kurzus leírása:** Az analitikus filozófia és a fenomenológia közötti kölcsönös ellenszenvet napjainkban felváltotta egy olyan szakmaközi dialógus, amely az öntudat és a tudatosság problémakomplexumára fókuszál. A kurzus célja rövid történeti bevezető segítségével bemutatni az analitikus és kontinentális filozófiák közötti konfliktusokkal terhelt helyzetet, majd megvizsgálni a kortárs elmefilozófiában lezajlott fordulatokat. Jelen tendenciákat szemlélve úgy tűnik, hogy a prereflektív öntudat és a fenomenális tudatosság problémája a különböző történeti gyökerek ellenére is egymásra talált. A kurzus során megvizsgáljuk az analitikus elmefilozófia és a fenomenológia összebékítésének kísérleteit és modelljeit, amelyek gyakran nem csupán filozófiai, hanem interdiszciplináris konstrukciónak tűnnek.

**Ajánlott irodalom**

Gallagher, S. – Zahavi, D.: *A fenomenológiai elme: Bevezetés az elmefilozófiába és a kognitív tudományba.* Budapest: Lélekben Otthon Kiadó, 2008.

Smith, D. W. – Thomasson, A. L. (eds.): *Phenomenology and Philosophy of Mind*. Oxford: Clarendon Press, 2005.

Dahlstrom, D. O. – Elpidorou, A. – Hopp, W.: *Philosophy of Mind and Phenomenology: Conceptual and Empirical Approaches.* New York and London: Routledge, 2015.